[Foto’s] Brand in Durban-gebou geblusDie brand by die gebou wat algemeen bekend staan as 320 West Street (28 Desember 2016) (Foto: Rescue Care) ŉ Wolkekrabber in Durban se middestad het Woensdagaand in ligte laaie gestaan. Garrith Jamieson, woordvoerder van Rescue Care-paramedici, het gesê die brand het op die 23ste verdieping van Redefine Towers in Dr Pixley Kaseme-straat uitgebreek. Die eThewini Metro se brandweer het gesukkel om die brand te blus in die gebou, wat algemeen bekend staan as 320 West Street, weens ŉ sterk wind wat die vlamme aangeblaas het. Die besonderhede oor die brand is nog nie bekend nie en geen beserings of sterftes is aangemeld nie.